
Text rozhodnutia
Súd: Krajský súd Bratislava Spisová značka: 5Scud/43/2011 Identifikačné číslo súdneho spisu: 1011201800 Dátum vydania rozhodnutia: 26. 05. 2014 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2014:1011201800.1 Uznesenie Krajský súd v Bratislave v právnej veci navrhovateľky F.. L. H., bytom E. XXX, Š., Č. V., proti odporkyni Sociálnej poisťovni ústredie, Ul. 29. augusta č. 8, Bratislava, o starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 29.5.2011 žiadala preskúmať rozhodnutie odporkyne číslo XXX XXX XXXX zo dňa 4.5.2011, ktorým odporkyňa priznala starobný dôchodok od 1. januára 2010 v sume 210,00 eur mesačne. Návrhom zo dňa 4.9.2011 navrhovateľka žiadala preskúmať zmenové rozhodnutie odporkyne číslo XXX XXX XXXX X zo dňa 3.8.2011, ktorým odporkyňa od 1. januára 2010 priznala navrhovateľke starobný dôchodok v sume 219,20 eur mesačne. Návrhom zo dňa 27.3.2013 navrhovateľka žiadala preskúmať zmenové rozhodnutie odporkyne číslo XXX XXX XXXX X zo dňa 8.3.2013, ktorým odporkyňa od 1. januára 2010 priznala starobný dôchodok v sume 239,30 eur mesačne. Napriek tomu, že navrhovateľka vo svojom vyjadrení zo dňa 10.2.2014 doslovne neuviedla, že berie svoje návrhy na preskúmanie rozhodnutí odporkyne späť, je nepochybné, že smerovalo k tomu, aby súd o jej návrhoch na preskúmanie rozhodnutí ďalej nerozhodoval. Každý úkon je treba posudzovať podľa jeho obsahu, i keď je úkon nesprávne označený (§ 41 ods. 2 Občianskeho súdneho poriadku, ďalej len O.s.p.). Vzhľadom na skutočnosť, že toto podanie došlo súdu skôr, ako mohol vo veci rozhodnúť a že svojím obsahom znamenalo späťvzatie návrhov v celom rozsahu, bolo konanie zastavené. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

